ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ 
Κ0Μ(93) 391 τελικό 
Βρυξέλλες, 1 Σεπτεμβρίου 1993 
ΕΚΘΕΣΗ ΤΗΣ ΕΠΙΤΡΟΠΗΣ ΣΤΟ ΣΥΜΒΟΥΛΙΟ 
ΣΥΜΦΩΝΑ ΜΕ ΤΟ ΑΡΘΡΟ 1 ΠΑΡΑΓΡΑΦΟΣ 4 
ΤΗΣ ΟΔΗΓΙΑΣ 89/647/ΕΟΚ, 
ΓΙΑ ΤΙΣ ΕΦΑΡΜΟΖΟΜΕΝΕΣ ΣΤΑ ΚΡΑΤΗ ΜΕΛΗ ΑΠΑΛΛΑΓΕΣ ΥΠΕΡ ΟΡΙΣΜΕΝΩΝ 
ΕΙΔΙΚΕΥΜΕΝΩΝ ΠΙΣΤΩΤΙΚΩΝ ΙΔΡΥΜΑΤΩΝ 
Η εκδοθείσα στις 18 Δεκεμβρίου 1989 οδηγία 89/647/ΕΟΚ σχετικά με το δείκτη 
φερεγγυότητας των πιστωτικών ιδρυμάτων, προέβλεπε ότι τα κράτη μέλη έχουν 
τη διακριτική ευχέρεια να αποκλείουν ορισμένα πιστωτικά ιδρύματα από το 
πεδίο εφαρμογής αυτής της οδηγίας. 
Σύμφωνα με την τελευταία φράση του άρθρου 1 παράγραφος 4, η Επιτροπή 
οφείλει να υποβάλλει στο Συμβούλιο έκθεση1^ για τις απαλλαγές αυτές 
προκειμένου να ελεχθεί το αν προκαλούν ή όχι στρεβλώσεις του ανταγωνισμού. 
Οι απαλλαγές αυτές χορηγούνται υπό τις εξής προϋποθέσεις : 
- πρέπει να είναι εξαιρετικού χαρακτήρα, 
πρέπει να χορηγούνται "εν αναμονή περαιτέρω εναρμόνισης των κανόνων 
εποπτείας που αφορούν τους πιστωτικούς κινδύνους, τους κινδύνους 
επιτοκίου και τους κινδύνους αγοράς", 
- πρέπει να αφορούν "πιστωτικά ιδρύματα που ειδικεύονται σε διατραπεζικές 
αγορές και αγορές δημοσίου χρέους και τα οποία, σε συνεργασία με την 
κεντρική τράπεζα, διαδραματίζουν το θεσμικό ρόλο ρυθμιστή της 
ρευστότητας του τραπεζικού συστήματος", 
- "το σύνολο των στοιχείων του ενεργητικού τους και των εκτός ισολογισμού 
στοιχείων τους που αντιστοιχούν στους συντελεστές στάθμισης 50 και 100%, 
σύμφωνα με το άρθρο 6, δεν πρέπει να υπερβαίνει κανονικά μεν το 10% του 
συνολικού αθροίσματος των στοιχείων ενεργητικού και των εκτός 
ισολογισμού στοιχείων, σε καμία δε περίπτωση το 15% πριν από την 
εφαρμογή των σταθμίσεων, 
η κύρια δραστηριότητα αυτών των πιστωτικών ιδρυμάτων θα πρέπει να 
συνίσταται "στη διαμεσολάβηση μεταξύ της κεντρικής τράπεζας του οικείου 
κράτους μέλους και του τραπεζικού συστήματος", 
- "οι αρμόδιες αρχές εφαρμόζουν επαρκή συστήματα εποπτείας και ελέγχου των 
πιστωτικών ιδρυμάτων τους καθώς και των κινδύνων επιτοκίου και αγοράς". 
1) Η έκθεση θα διαβιβάζεται επίσης στο Ευρωπαϊκό Κοινοβούλιο και στην 
Οικονομική και Κοινωνική Επιτροπή. 
Με επιστολή της 22ας Ιανουαρίου 1993 προς τα μέλη της συμβουλευτικής 
επιτροπής τραπεζικών θεμάτων, η Επιτροπή ζήτησε πληροφοριακά στοιχεία για 
τις απαλλαγές. Την 1η Μαΐου 1993 η κατάσταση παρουσιαζόταν ως ακολούθως : 
- Όλα τα κράτη μέλη, εκτός του Ηνωμένου Βασιλείου, δεν χορήγησαν απαλλαγές 
βάσει του άρθρου 1 παράγραφος 4. Εντούτοις, η Ελλάδα διευκρινίζει ότι 
"πρέπει ωστόσο να σημειωθεί ότι ορισμένοι οργανισμοί εξαιρούνται από το 
πεδίο εφαρμογής της οδηγίας 89/647/ΕΟΚ, βάσει της οδηγίας 86/524/ΕΟΚ η 
οποία τροποποιεί την οδηγία 77/780/ΕΟΚ." 
- Το Ηνωμένο Βασίλειο χορήγησε απαλλαγές στα "Discount houses" 
διευκρινίζοντας τα ακόλουθα στοιχεία : "Οι συνέπειες αυτής της απαλλαγής 
είναι αμελητέες λόγω του ειδικευμένου ρόλου των "Discount houses" στο 
πλαίσιο του βρετανικού χρηματοπιστωτικού συστήματος καθώς και του γενικά 
περιορισμένου πεδίου δραστηριοτήτων αυτών των ιδρυμάτων. Τα "Discount 
houses" που εποπτεύει η Τράπεζα της Αγγλίας και, ως ιδρύματα υποκείμενα 
κατά πρώτο λόγο στους κινδύνους αγοράς, πρέπει να ανταποκρίνονται στις 
υποχρεώσεις που αναφέρονται στην οδηγία για την επάρκεια των ιδίων 
κεφαλαίων, όταν η οδηγία αυτή ενσωματωθεί στο εθνικό δίκαιο του Ηνωμένου 
Βασιλείου. Η τράπεζα εξετάζει ήδη το θέμα της ενσωμάτωσης αυτής της 
οδηγίας." 
Από τα προαναφερθέντα συνάγεται ότι ο μηχανισμός χορήγησης απαλλαγής βάσει 
του άρθρου 1 παράγραφος 4 της οδηγίας 89/647/ΕΟΚ, χρησιμοποιήθηκε σε μια 
μόνο χώρα. Από τις απαντήσεις των κρατών μελών προκύπτει ότι η 
χρησιμοποίηση αυτού του μηχανισμού δεν είχε ως αποτέλεσμα τη στρέβλωση του 
ανταγωνισμού. Συνεπώς, η Επιτροπή θεωρεί ότι δεν υπάρχει λόγος να 
προταθούν μέτρα σχετικά με το θέμα αυτό. 
Ζητείται από το Συμβούλιο να λάβει γνώση αυτής της έκθεσης. 
·» J ·**· ISSN 0254-1483 
COM(93)391 τελικό 
ΕΓΓΡΑ#Α 
R 10 
Αρι«. καταλόγου : CB-CO-93-422-GR-C 
IS3N 92-77-58496-3 
Υπηρεσία Επισήμων Εκδόσεων των Ευρωπαϊκών Κοινοτήτων 
L-2985 Luxembourg